**Ministru kabineta noteikumu projekta**

**„****Grozījumi Ministru kabineta 2008. gada 2.jūnija noteikumos Nr.394 „Alkohola, narkotisko, psihotropo vai toksisko vielu ietekmes pārbaudes kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2008. gada 2.jūnija noteikumos Nr.394 „Alkohola, narkotisko, psihotropo vai toksisko vielu ietekmes pārbaudes kārtība” ir izstrādāts saistībā ar grozījumiem Jūrlietu pārvaldes un jūras drošības likumā (turpmāk – JPJDL), kas stājās spēkā 2015.gada 3.jūnijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 30.aprīlī Saeima pieņēma likumprojektu „Grozījumi Jūrlietu pārvaldes un jūras drošības likumā”, kas stājās spēkā 2015.gada 3.jūnijā. Ar grozījumiem, tiek papildināta JPJDL 7.panta pirmā daļa ar 8.punktu, paredzot, ka Nacionālo bruņoto spēku (turpmāk – NBS) Jūras spēku flotiles vienības, kas veic krasta apsardzes funkcijas (turpmāk – Krasta apsardze) normatīvajos aktos noteiktajā kārtībā pārbauda, vai jūrnieks, atrodoties uz kuģa Latvijas jurisdikcijā esošajos ūdeņos (jūras), ir lietojis alkoholu, narkotiskās, psihotropās vai toksiskās vielas. Likums paredz, ka pārbaude notiks normatīvajos aktos noteiktajā kārtībā.  Šobrīd JPJDL 31.pants paredz aizliegumu jūrniekiem atrasties uz kuģa, ja alkohola koncentrācija asinīs pārsniedz 0,5 promiles vai, ja jūrnieks uz kuģa atrodas narkotisko un psihotropo vielu iespaidā. Par minētā likuma panta neievērošanu atbildība ir paredzēta Latvijas Administratīvo pārkāpumu kodeksa (turpmāk – LAPK) 116.1pantā. Pārkāpumus par apreibinošu vielu lietošanu uz kuģiem, atbilstoši LAPK 226.2pantam, izskata NBS Jūras spēku flotiles Krasta apsardzes dienests. Krasta apsardzes amatpersona, atbilstoši JPJDL 44.pantam un Ministru kabineta 2004.gada 1.jūnija noteikumiem Nr.508 „Kuģu kontroles, pārbaudes un aizturēšanas kārtība Latvijas ūdeņos” arī kontrolē un pārbauda, kā tiek ievēroti normatīvo aktu un Latvijai saistošo starptautisko līgumu izpilde.  Sakarā ar notikušajām izmaiņām JPJDL un ņemot vērā, ka alkohola, narkotisko, psihotropo vai toksisko vielu ietekmes pārbaudes kārtību regulē Ministru kabineta 2008. gada 2.jūnija noteikumi Nr.394 „Alkohola, narkotisko, psihotropo vai toksisko vielu ietekmes pārbaudes kārtība”, attiecīgi ir sagatavoti grozījumi šajos noteikumos, paredzot, ka alkohola ietekmes pārbaudi ir tiesīga veikt Krasta apsardzes amatpersona jūrniekam uz kuģa Latvijas jurisdikcijā esošajos ūdeņos (jūras), pārbaudot jūrniekam alkohola koncentrāciju izelpotajā gaisā.  Kopš 2008.gada likuma „Par policiju” 12.panta 17.punkts nosaka policijas darbiniekam, pildot viņam uzliktos pienākumus atbilstoši dienesta kompetencei, *„*nolūkā konstatēt, vai personas ir lietojušas alkoholu, narkotiskās, psihotropās vai toksiskās vielas, normatīvajos aktos noteiktajā kārtībā tās pārbaudīt ar ekspresdiagnostikas testu narkotisko un psihotropo vielu ietekmes konstatēšanai (..)”. Ministru kabineta 2010.gada 27.jūlija noteikumos Nr.675 „Noteikumi par robežpārbaudei un robežuzraudzībai nepieciešamajiem tehniskajiem līdzekļiem” kas noteikts, ka robežsargs valsts robežu šķērsojošo personu pārbaudēs izmanto narkotisko vielu atklāšanas iekārtas (testerus). Līdzīgi iepriekš norādītos normatīvajos aktos noteiktajam, Ministru kabineta noteikumu projekts nosaka, ka narkotisko vielu lietošanas noteikšanai jūrniekiem var izmantot narkotiku testerus.  Testiem vienotas kvalitātes prasības nosaka **Padomes Direktīva** [93/42/EEK](http://www.l2d.lv/leul.php?i=8775) (1993.gada 14.jūnija) par medicīnas ierīcēm, Eiropas Parlamenta un Padomes 27.10.1998. direktīva [98/79/EC](http://eur-lex.europa.eu/legal-content/EN/TXT/PDF/?uri=CELEX:01998L0079-20120111&qid=1413308118275&from=EN) *In vitro* diagnostikas ierīcēm un Ministru kabineta 2008.gada 2.augusta noteikumi Nr.581 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” (turpmāk – MK noteikumi Nr.581), piemēram, ka testiem jāatbilst noteiktiem kvalitātes standartiem ISO (ir atbilstošs kvalitātes sertifikāts), jābūt ar CE atbilstības marķējumu u.c. kvalitātes prasību kritērijiem.  Atbilstoši MK noteikumi Nr.581 2.punktam kompetentā institūcija par medicīnisko ierīču reģistrāciju un atbilstības novērtēšanu ir Zāļu valsts aģentūra. Aģentūra uztur medicīnisko ierīču reģistra [LATMED elektronisko datu bāzi](http://www.zva.gov.lv/index.php?id=529&sa=529&top=112), kurā glabājas informācija par ierīcēm, to ražotājiem, izplatītājiem, par negadījumiem, kas saistīti ar medicīnisko ierīču lietošanu, kā arī cita informācija.  Saskaņā ar MK noteikumi Nr.581 173.punktu medicīnisko ierīču tehnisko uzraudzību veic institūcija, kas akreditēta sabiedrībā ar ierobežotu atbildību *„*Standartizācijas, akreditācijas un metroloģijas centrs*”* saskaņā ar standartu LVS ISO/IEC 17020:2005 un par kuru Ekonomikas ministrija ir publicējusi paziņojumu laikrakstā „Latvijas Vēstnesis”. Tehniskās uzraudzības iestāde nekavējoties ziņo Veselības inspekcijai par visiem šo noteikumu pārkāpumiem medicīnisko ierīču lietošanas, ekspluatācijas un uzturēšanas jomā. Medicīnisko ierīču ražošanas, izplatīšanas, ekspluatācijas un tehniskās uzraudzības kontroli veic Veselības inspekcija.  Iepazīties ar testiem, kuri atbilst visiem normatīvajos aktos noteiktajiem kvalitātes atbilstības kritērijiem, var Zāļu valsts aģentūras Medicīnisko ierīču reģistra datu bāzē (LATMED elektroniskā datu bāze), *sk.* <https://latmed.zva.gov.lv/public/main.aspx>). Tā ir publiska datu bāze, ar kuru var iepazīties jebkurš interesents. Zāļu valsts aģentūrā reģistrētiem testiem ir drošs kvalitātes garants, kas ir pamats kvalitatīvam rezultātam. |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki. |
| 4. | Cita informācija | Nepieciešamais finansējums tiks nodrošināts Aizsardzības ministrijas esošo valsts budžeta līdzekļu ietvaros no valsts budžeta programmas 22.00.00 „Nacionālie bruņotie spēki” budžeta apakšprogrammas 22.12.00 „Nacionālo bruņoto spēku uzturēšana”. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jūrniekus, kas atrodas uz kuģa Latvijas jurisdikcijā esošajos ūdeņos (jūras). |
| 2. | Tiesiskā regulējuma ietekme uz tautsaimniecību un administratīvo slogu | Tiesības Krasta apsardzes amatpersonai veikt alkohola ietekmes un narkotisko, psihotropo vai toksisko vielu lietošanas pārbaudi jūrniekam uz kuģa, mazinās administratīvo slogu, jo, Krasta apsardzes amatpersonai, veicot kuģa pārbaudi un esot aizdomām, ka jūrnieks uz kuģa ir apreibinošo vielu iespaidā, nebūs jāpiesaista policijas darbinieks. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
|  | | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams virzīt grozījumu par Latvijas Administratīvo pārkāpumu kodeksa 116.1panta papildināšanu ar sesto daļu, kas noteiktu tiesisku seku iestāšanos – jūrnieka sodīšanu par atteikšanos veikt alkohola pārbaudi alkohola koncentrācijas noteikšanai izelpotajā gaisā ar portatīvo mērierīci vai narkotisko vielu pārbaudi ar ekspresdiagnostikas testu. |
| 2. | Atbildīgā institūcija | Aizsardzības ministrija, Nacionālie bruņotie spēki |
| 3. | Cita informācija | Nav |
| Cita informācija |  | Nav. |

|  |  |  |  |
| --- | --- | --- | --- |
| **VII. Tiesību akta projekta izpildes nodrošināšana un tās ietekme uz institūcijā** | | | |
| 1. | Projekta izpildē iesaistītās institūcijas | | Nacionālie bruņotie spēki. |
| 2. | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. |
| 3. | | Cita informācija | Nav. |

*Anotācijas III, V un VI sadaļa – projekts šīs jomas neskar.*

Aizsardzības ministrs R.Bergmanis

Vīza: Valsts sekretārs J.Garisons

24.11.2015. 11:51

948

M.Boksbergs, 67082063

[Maris.Boksbergs@mil.lv](mailto:Maris.Boksbergs@mil.lv)

V.Upeniece, 67335077

Vita.Upeniece@mod.gov.lv